Beierbrua
Store norske leksikon,Geografi,Norges geografi,Oslo
Beierbrua er en bro over Akerselva i Oslo, Sagene bydel. Den har navn etter Anders Beyer, som eide broen på 1700-tallet.
Den gamle smale trebroen ble ombygd til kjørebro i 1837. Broen ble brannskadet i 1974, men restaurert som gangbro 1985. Beierbrua ligger i et gammelt fabrikkstrøk og ble skildret av Oskar Braaten som «fabrikkjentenes bro». En skulpturgruppe til minne om fabrikkjentene, utført av Ellen Jacobsen, Skulder ved skulder, ble satt opp på broen i 1986, og en bronsebyste av Braaten utført av Arne Durban ble avduket ved broen i 1961. Kart  Les mer i Store norske leksikon Oslo – bybeskrivelse